ஆறாவது காண்டமான யுத்த காண்டத்திலிருந்து சில பொன்மொழிகள்: 1. ஈதிருசம் வ்யசனம் ப்ராப்தம் ப்ராதரம் ய: பரித்யஜேத் / கோ நாம ஸ பவேத்தஸ்ய  யமேஷ ந பரித்யஜேத்// அத்.18. சு.5,6 இப்படிப்பட்ட துக்கத்தையடைந்த அண்ணனை எவன் துறந்து வந்துவிட்டானோ, இவனை எப்படி நம்புவது? இவன் யாரைத்தான் துறக்கமாட்டான்? இதனில் சிறப்பு என்னவென்றால் இது சுக்ரீவனால் சொல்லப்பட்டது. விபீஷணன் நான்கு நண்பர்களுடன் இராவணனைத் துறந்துவிட்டு  கடற்கரையில் வானர சேனைகளுடன்  தங்கியிருக்கும் இராமனிடம்  அடைக்கலம் வேண்டுகிறான். விபீஷணனை ஏற்றுக்கொள்ளுமுன் இராமன் தன்னுடன் உள்ள முக்கியமானவர்களிடமெல்லாம் அபிப்பிரயம் கேட்கிறார். அப்பொழுது சுக்ரீவன் சொல்லும் அபிப்பிராயம் இது. (இதற்கு இராமனிடம் சரியான சாட்டையடி பதிலும் பெறுகிறான்!) 2. ந ஸர்வே ப்ராதரஸ்தாத பவந்தி பரதோபமா:/ மத்விதா வா பிது: புத்ரா: ஸுஹ்ருதோ வா பவத்விதா: // அத்.18. சு.15-16  அன்பரே, எல்லா உடன்பிறந்தோரும் பரதனுக்கு சமமாக இருக்கமாட்டார்கள்.அப்படியேதான் என்னைப்போல் மகன்களும், உம்மைப்போல் நண்பர்களும் (இருக்கமாட்டார்கள்). விபீஷணனை ஏற்றுக்கொள்வதற்கு முன் இராமன்  இராமன் சுக்ரீவனுக்கும் மற்றவர்களுக்கும் சொல்லும் பதிலில் இது ஒரு சுலோகம். 3 தேசே தேசே களத்ராணி தேசே தேசே ச பாந்தவா: / தம் து தேசம் ந பச்யாமி யத்ர ப்ராதா சகோதர:// அத்.102 சு12-13